Zapisnik sa 13. sjednice Općinskog vijeća Općine Kloštar Podravski,
održane 10. kolovoza 2026. godine u vijećnici Općine Kloštar
Podravski, Kralja Tomislava 2

	          Sjednica je sazvana sazivom KLASA: 024-02/26-01/09, URBROJ: 2137-16-01/01-26-01 od 23. srpnja 2026. godine.
               Sjednicu je otvorio predsjednik u 19:00 sati i pozdravio prisutne.

	Sjednici su bili prisutni:

a)	Članovi Općinskog vijeća:

1. Marijan Belec	
2. Tomislav Furdić   
3.  Antonija Haleuš
4.  Ana Jelušić
5.  Marijana Lovrenčec 
6.  Marija Šimunko
7.  Josip Baltić
8.  Mario Koprolčec
9.  Antun Ritonja

b)	Ostali:

1. Siniša Pavlović, Općinski načelnik
2. Nataša Martinčević, Pročelnica, JUO Općine Kloštar Podravski,
      3.   Dubravka Domović, Viša referentica za administrativne poslove, JUO Općine Kloštar 
            Podravski, zapisničarka.

Nakon prozivke, predsjednik Općinskog vijeća konstatira da je sjednici prisutno 9   članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu prisutni: Andrej Skec, Ivica Cmrk, Lidija Gatalica i Darijo Šogorić.

Predsjednik je predložio  sljedeći 
                                                       
DNEVNI RED:

[bookmark: _Hlk205905937]
1. Usvajanje Zapisnika s 12. sjednice Općinskog vijeća Općine Kloštar Podravski.
2. Donošenje Odluke o provedbi postupka jednostavne nabave Rekonstrukcija javne rasvjete (Izvjestitelj:Nataša Martinčević).
3. Donošenje Pravilnika o provedbi postupaka jednostavne nabave u Općini Kloštar Podravski  (Izvjestitelj: Nataša Martinčević).
4. [bookmark: _Hlk184797816]Različito

AKTUALNI SAT. 

Predloženi dnevni red je nakon glasovanja jednoglasno prihvaćen.

[bookmark: _Hlk151986777]Točka 1.
Usvajanje Zapisnika sa 12. sjednice Općinskog vijeća Općine Kloštar Podravski.

Predsjednik je dao na glasovanje i usvajanje zapisnik s prethodne 12. sjednice Općinskog vijeća Općine Kloštar Podravski.

Bez rasprave sa  9 glasova „ZA”  usvojen je zapisnik sa 12. sjednice Općinskog vijeća Općine Kloštar Podravski.

Točka 2.
Donošenje Odluke o provedbi postupka jednostavne nabave Rekonstrukcija javne rasvjete (Izvjestitelj:Nataša Martinčević).

Nataša Martinčević  Od Ministarstva prostornog uređenja, graditeljstva i državne imovine stigla je odluka o dodijeljenim sredstvima za Rekonstrukciju LED rasvjete u iznosu od 26.300,00 €  napravljen je troškovnik i sada je potrebno pokrenuti javnu nabavu.

Siniša Pavlović objašnjava da je u navedenom ministarstvu bio natječaj na koji smo se javili za rekonstrukciju javne rasvjete. Poznato vam je da smo na području svih naselja općine uveli led rasvjetu, svijetli nam cijelu noć. Neke od postavljenih lampi imaju rok trajanja  do 5 godina, neke i 7 godina, neke su već na izmaku, cilj nam je za određeno vrijeme da u rezervi imamo te lampe, zato je i potrebna ova odluka.


S  glasova 6 „ZA” i 3 „PROTIV” donosi se Odluka o provedbi postupka jednostavne nabave Rekonstrukcija javne rasvjete.

[bookmark: _Hlk234829379]Odluka se prilaže ovom zapisniku i čini njegov sastavni dio.

Točka 3.
[bookmark: _Hlk237242630]Donošenje Pravilnika o provedbi postupaka jednostavne nabave u Općini Kloštar Podravski  
Nataša Martinčević upoznaje vijećnike da je stupio  na snagu novi Zakon o javnoj nabavi, promijenjeni su uvjeti provođenja te je zbog toga potrebno donijeti novi Pravilnik o provođenju postupka jednostavne nabave. Novost se odnosi da sve nabave robe, usluga i radova: iznos do 15.000,00 € ide preko narudžbenice, na nabavu do vrijednosti 45.000,00 € potrebne su tri ponude, a na iznos koji je veći od toga, mogu se javiti svi zainteresirani. Pravilnik je bio na savjetovanju, sve je u skladu sa zakonom i nema nikakvih primjedaba na isti.
Sa  glasova 6 „ZA”  i 3 PROTIV donosi se Pravilnik o provedbi postupaka jednostavne nabave u Općini Kloštar Podravski. 

Pravilnik se prilaže ovom zapisniku i čini njegov sastavni dio.
[bookmark: _Hlk234829426]
Točka 4.
Različito

Mario Koprolčec javlja se za riječ i navodi da su si dali  malo truda i analizirali poslovanje i donošenje akata općine. Pitanje je da  se vidi jel se mogu povećati davanja za učenike i studente. Imamo prijedlog da se povećaju naknade upravo studentima i srednjoškolcima. Ako ima prostora da se to vidi i odobri. Evo pismeno to predajemo, pa da vidimo što matematika kaže, ako može da se poveća.
Siniša Pavlović reagira na način da govori kako zna da djeluju kao oporba, ali da ste protiv led rasvjete nije mi jasno.
Sve učeničke i studentske naknade su isplaćene, a danas neke općine imaju veće naknade za svoje učenike i studente jer su u mogućnosti: bili su u boljoj poziciji pa su prije napravili važne infrastrukturne projekte te sada mogu povećavati naknade određenim skupinama stanovništva. Mi trenutno ne možemo, jer radimo i gradimo. Osim toga, i u Proračunu općine nije predviđeno povećanje. U budućnosti, kada budemo stekli uvjete, budite uvjereni da ćemo povećavati da bi olakšali školovanje naših mladih.

Nataša Martinčević postavlja pitanje vijećniku Koprolčecu, odnosno oporbi: zašto ste protiv Pravilnika koji se mora donijeti i koji je u skladu s zakonom?
Mario Koprolčec odgovara da postoji grupa s kojom rade, i hoćemo bolje za naše mjesto. 
Treba krenuti s komunalnom naknadom, ja sam se potrudio da se smanji naknada s 800% na 400%, ne bi trebao biti napadan svaki puta kad se javim za riječ, a pritužbe i napadi stižu sa svih strana, čak i od nogometa. Imam svoj mandat koji sam legalno dobio na izborima i ja ću ga koristiti. Koristit ću svoje znanje i stručnost da bi napravili ono što je najbolje za sve.
Nataša Martinčević  napominje kako nije dobila odgovor na svoje pitanje, a koje je glasilo što ne valja s Pravilnikom koji se donosi po sili zakona.
Mario Koprolčec navodi da je sve sažeto u njegovom odgovoru, može se poslušati.

       Sjednica završena u 19:19 sati. 


[bookmark: _Hlk123203923]

Zapisničarka:                                                                         Predsjednik:  
                                                                                                                                                 
Dubravka Domović                                                               Marijan Belec   
